cyanic-selkie/wikianc huggingface dataset:
কাভি আলবিদা না কেহনা
কভি আলবিদা না কেহনা (कभी अलविदा ना कहना, কখনো বিদায় বলবেনা) এটি ২০০৬ সালের একটি বড় বাজেটের ও তারকাবহুল বলিউড চলচ্চিত্র। ছবিটি পরিচালনা করেছেন করণ জোহর। এটিতে অভিনয় করেছেন অমিতাভ বচ্চন, শাহরুখ খান, অভিষেক বচ্চন, রাণী মুখার্জী ও প্রীতি জিন্তা। ছবিটিতে অর্জুন রামপাল, কাজল দেবগন, জন আব্রাহাম ও করন জোহরের বিশেষ উপস্থিতি আছে।
গুনাইগাছা ইউনিয়ন
গুনাইগাছা ইউনিয়ন বাংলাদেশের রাজশাহী বিভাগের পাবনা জেলার চাটমোহর উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ১৫টি মৌজার সংখ্যা: ০৯টি মোট জনসংখ্যা: প্রায় ১৩,৪৫০ জন (পুরুষ- ৭,৫৩২ জন এবং মহিলা- ৫,৯১৮ জন)।
শিক্ষা
সাক্ষরতার হার: ৭৫.৯২%।
জনপ্রতিনিধি
প্রাক্তন চেয়ারম্যানগণের তালিকা:
বহিঃসংযোগ
প্রাতিষ্ঠানিক ওয়েবসাইট
পক্ষপাত
পক্ষপাত (ইংরেজি: Bias) হলো কোনো ধারণা বা জিনিসেরপক্ষে বা বিপক্ষে একপ্রকার বৈষম্য বা সমর্থন, যা সাধারণত বদ্ধ-মনা, কুসংস্কার অথবা অন্যায় হিসেবে বিবেচিত হয়। পক্ষপাত সহজাত বা শেখা হতে পারে। মানুষ একজন ব্যক্তি, গোষ্ঠী বা বিশ্বাসের পক্ষে বা বিপক্ষে পক্ষপাতিত্বের বিকাশ ঘটাতে পারে। বিজ্ঞান এবং প্রকৌশলে, পক্ষপাত হলো একটি পদ্ধতিগত ত্রুটি । পরিসংখ্যানগত পক্ষপাত হলো কোনো জনগোষ্ঠীর একটি অন্যায্য নমুনা বা এমন একটি অনুমান প্রক্রিয়া যা সাধারণত সঠিক ফলাফল দেয় না। পক্ষপাত অনেক সময় সমস্যার সৃষ্টি করে।
ব্যুৎপত্তি
পক্ষপাত শব্দটি সংস্কৃত থেকে এসেছে যার অর্থ কারও প্রতি অতিরিক্ত আনুকূল্য। ইংরেজি 'বায়াস'(bias) শব্দটি প্রাচীন প্রোভেনসাল হয়ে প্রাচীন ফরাসি বায়িস (biais) থেকে এসেছে বলে ধারণা করা হয়, যার অর্থ "পার্শ্বাভিমুখ বা শস্যের বিরুদ্ধে"। আবার ফরাসি ভাষায় বায়িস (biais) এর অর্থ "একটি তির্যক, একটি ঢাল, একটি নতি"।
সংজ্ঞানাত্মক পক্ষপাত
সংজ্ঞানাত্মক পক্ষপাত (ইংরেজি: Cognitive bias) হলো চিন্তা, মূল্যায়ন, স্মরণ বা অন্যান্য সংজ্ঞানাত্মক প্রক্রিয়ার পুনরাবৃত্তি বা মৌলিক ভুল পদক্ষেপ। এটা বিচারের মানদন্ড থেকে একপ্রকার বিচ্যুতি, যেখানে অযৌক্তিকভাবে বিভিন্ন অনুমান তৈরি করা হয়। মানুষ তাদের নিজস্ব উপলব্ধি থেকে নিজেদের "বিষয়ভিত্তিক সামাজিক বাস্তবতা " তৈরি করে। বিশ্ব সম্পর্কে মানুষের দৃষ্টিভঙ্গি তাদের আচরণ নির্ধারণে ভূমিকা রাখতে পারে। এভাবে সংজ্ঞানাত্মক পক্ষপাত কখনও কখনও উপলব্ধিগত বিকৃতি, ভুল বিচার, অযৌক্তিক ব্যাখ্যা বা যুক্তিহীনতার  দিকে নিয়ে যেতে পারে।   তবে কিছু অভিযোজিত সংজ্ঞানাত্মক পক্ষপাত  উপযুক্ত পরিস্থিতিতে সাফল্য পেতে সহায়তা করতে পারে। এছাড়াও যখন গতি নির্ভুলতার চেয়ে বেশি মূল্যবান হয় তখন সংজ্ঞানাত্মক পক্ষপাতগুলো কোনোকিছু দ্রুত পছন্দ করতে সাহায্য করে। অন্যান্য সংজ্ঞানাত্মক পক্ষপাতগুলো মানুষের প্রক্রিয়াকরণের সীমাবদ্ধতার একটি "উপজাত"। উপযুক্ত মানসিক প্রক্রিয়ার অনুপস্থিতি  বা তথ্য প্রক্রিয়াকরণে মানুষের সীমাবদ্ধতার কারণে এগুলো ঘটে থাকে।
ভায়ারহাট পিয়ারিয়া ফাযিল মাদ্রাসা
ভায়ারহাট পিয়ারিয়া ফাযিল মাদ্রাসা রংপুর বিভাগের রংপুর জেলার কাউনিয়া উপজেলার টেপামধুপুর ইউনিয়নের একটি ফাযিল মাদ্রাসা।
ইতিহাস
মাদরাসাটি ১৯৫৭ সালে চর মবদিলা নামক স্থানে পিয়ার উদ্দিন প্রথমে নিজস্ব জমিতে স্থাপন করেন। পরে মাদ্রাসার প্রতিষ্ঠাতা সুপার মাদ্রাসার নাম পিয়ার উদ্দিনের নামে পিয়ারিয়া করেন। মাদ্রাসাটি ১৯৬৩ সালে দাখিল, ১৯৬৬ সালে আলিম এবং ১৯৬৯ সালে ফাযিল খোলার অনুমতি পায়। মাদ্রাসাটি ফাযিল পর্যন্ত এমপিওভুক্ত।
ভবনের বিবরণ
বর্তমান মাদরাসাটির প্রায় ১.০০ একর জমির উপর স্থাপিত। মাদরাসার অনেক জমি এখনও তিস্তা নদীর চরে। মাদরাসাটিতে ৩টি ভবন আছে-
কাঁচ কলা
মুসা প্যারাডিসিকা বা কাঁচ কলা মুসা আকুমিনাটা এবং মুসা বালবিসিয়ানার মধ্যে হাইব্রিডের জন্য স্বীকৃত নাম। বেশিরভাগ চাষ করা কলা এবং কলাগুলি হল এই হাইব্রিড বা ''এম. অ্যাকুমিনাটার'' ট্রিপ্লয়েড জাত। লিনিয়াস মূলত এম. প্যারাডিসিকা নামটি শুধুমাত্র কলা বা রান্নার জন্য ব্যবহার করেছিলেন, কিন্তু আধুনিক ব্যবহারে রান্নার জন্য এবং ডেজার্ট কলা উভয় ক্ষেত্রেই ব্যবহৃত হাইব্রিড জাত অন্তর্ভুক্ত রয়েছে। মিষ্টান্ন কলার জন্য লিনিয়াসের নাম মুসা সেপিয়েন্টাম,তেমনি এইভাবে মুসা × প্যারাডিসিয়াকা-এর প্রতিশব্দ ব্যবহার করেন।
ভায়ারহাট পিয়ারিয়া ফাযিল মাদ্রাসা
পোশাক
ছাত্রের জন্য সাদা পায়জামা, পাঞ্জাবি, টুপি ও জুতা এবং মেয়েদের কালো বোরখা ও সাদা ওড়না। আইডি কার্ড সঙ্গে থাকা বাধ্যতামূলক।
কাঁচ কলা
এ কলাকে অনেকে আনাজ কলাও বলে থাকেন।
ভায়ারহাট পিয়ারিয়া ফাযিল মাদ্রাসা
সাংস্কৃতিক কর্মকান্ড
মাদাসার অনেক ছাত্র-ছাত্রী স্থানীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।
ফলাফল
প্রতিবছর মাদরাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ২০২০ সালে জেডেসিতে ১০০%, দাখিলে প্রায় ৬১% এবং আলিমে ১০০% পাশ করে।
মেধা কচ্ছপিয়া জাতীয় উদ্যান
মেধা কচ্ছপিয়া জাতীয় উদ্যান বাংলাদেশের কক্সবাজার জেলায় অবস্থিত একটি জাতীয় উদ্যান। এই বনটি তার সুবিশাল মাদার গর্জন গাছের জন্য সুপরিচিত। মেধা কচ্ছপিয়া একটি প্রাকৃতিক বন। ২০০৪সালে উদ্যানটি প্রতিষ্ঠিত হয় এবং ২০০৮ সালের আগস্ট মাসে আনুষ্ঠানিকভাবে জাতীয় উদ্যান হিসেবে ঘোষিত হয়। এই জাতীয় উদ্যানের আয়তন প্রায় ৩৯৫.৯২ হেক্টর।
পরিচিতি
এখানকার বনের প্রকৃতি হলো ক্রান্তীয় চিরহরিৎ বন। এ উদ্যানটি কক্সবাজার উত্তর বন বিভাগের নিয়ন্ত্রণাধীন। পার্কটির ১ থেকে ৩ কিলোমিটারের মধ্যে আনুমানিক ১৮৩০৫ জন লোকের ৩৫২৩টি পরিবার বসবাস করে। এসব স্থানীয় গ্রাম কিংবা পাড়া গুলো মূলতঃ কৃষিকাজ, লবণ চাষ ও মৎস্য চাষের উপর নির্ভরশীল। রোহিঙ্গা শরনার্থীদের কারণে এ সকল জনগোষ্টিতে ক্রমান্বয়ে জন সংখ্যার চাপ বাড়ছে।
এখানে জাতীয় উদ্যান প্রতিষ্ঠার পেছনে মূল উদ্দেশ্য হল শতবর্ষী গর্জন বনকে রক্ষা করা। এই উপমহাদেশে যে অল্প কিছু গর্জন বন আজও মাথা উঁচু করে আছে। এ বনটি তার মধ্যে অন্যতম। এই জাতীয় উদ্যানের প্রধান বৃক্ষরাজির মধ্যে বিশালাকৃতির গর্জন ছাড়াও রয়েছে ঢাকিজাম, ভাদি, তেলসুর ও চাপালিশ।
মালিকা, দৈলেখ
মালিকা পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৪২৪৫ জন এবং খানার সংখ্যা ছিল ৮১৩ টি।
চিকমিক বিজুলী
চিকমিক বিজুলী ১৯৬৯ সালে মুক্তি পাওয়া একটি অসমীয়া চলচ্চিত্র। ছবির পরিচালনা, সঙ্গীত, কাহিনী, চিত্রনাট্য এবং গান রচনা ভূপেন হাজারিকার। ছবিটি রাজশ্রী প্রোডাকশনের তারাচান্দ বরজাত্য এবং কামরূপ চিত্রের ভূপেন হাজারিকা যৌথভাবে প্রযোজনা করেন। ছবিটির গানের লং প্লেয়িং রেকর্ড করা হয়েছিল। এটিই ছিল লং প্লেয়িং রেকর্ড তোলা প্রথম আসমীয়া ছবি। তাছাড়া এতে হিন্দী ছবির অনেক অভিনেতাও অভিনয় করেন।
কাহিনী
বিজুলি এক দারোয়ানের মেয়ে। গুয়াহাটির ফাঁসিবাজার এলাকায় যে রহস্যের মত ঘুরে বেড়ায়, কালক্ষেপণে ভ্রূক্ষেপ না করা মেয়েটির নাচ গানে সময় যেত। এই মেয়েটি একদিন সত্রীয়া নাচ শিখে। পরে নাচ শিখাতে নাচের বিদ্যালয়ে শিক্ষকতা করতে যায়। একদিন আপত্তি আসে। দারোয়ানের মেয়ে যে পথে-ঘাটে ঘুরে বেড়ায় আর সিগারেট খায় সে কীভাবে ছেলেমেয়েদের নাচ শিখাবে? বিজুলী অপমানিত হয়। নাচের বিদ্যালয় বন্ধ হয়।
শহরের বিখ্যাত ব্যবসায়ী ও পখিরাজ সিগারেট কোম্পানির মালিক, কেশ মহাজন ও তার পরিচালক বনমালী সাইকিয়া, কৌশলে বিজুলীকে সিগারেট কোম্পানির প্রচারের প্রস্তাব দেয়। শহরের বদনামী এলাকায় থাকতে দেয়। সেখানে তার সঙ্গী হয় বিধবা আজলী এবং তার ভাইয়ের ছেলে। প্রশান্ত, হরজিত সিং-এর গ্যারেজে মিস্ত্রির কাজ করেন। বিজুলীকে ভালোবেসে বিয়ের প্রস্তাব দেয় প্রশান্ত কিন্তু কেশ মহাজন ও বনমালী সাইকিয়া এই বিয়ে বন্ধ করে দেয়। কারণ তাদের ভিন্ন উদ্দেশ্য রয়েছে।
সঙ্গীত
ছবির সঙ্গীত পরিচালনা এবং গান রচনা ভূপেন হাজারিকার। এতে বলিউডের কণ্ঠশিল্পী কিশোর কুমার, মুকেশ এবং সুমন কল্যাণপুরও ভূপেন হাজারিকা এবং জয়ন্ত হাজারিকার সাথে গান গেয়েছেন।
মন্থন
ছায়াছবিটি পরের বছর ১৯৭৭ সালে জাতীয় পুরস্কারের মনোনয়নে, হিন্দি ভাষায় সেরা চলচ্চিত্র, সেরা চিত্রনাট্য ও সেরা নেপথ্য গায়িকা বিভাগে প্রথম হিসেবে ঘোষিত হয়।
ছবির শিরোনাম গান (মেরা গাম কাথাপারে) গেয়েছিলেন প্রীতি সাগর। এই গানটাই পরে আমূল এর বিজ্ঞাপনে ব্যবহার করা হত।
অর
অর (আমার গুপ্তধন) হল ২০০৪ সালের একটি নাট্য চলচ্চিত্র। অভিনেত্রী ডানা আইভজি “অর” চরিত্রে অভিনয় করেন। সে কিশোরী বয়সে তার পতিতা মা রুথির প্রতি দায়িত্বশীল হওয়ার জন্য সংগ্রাম করে। এ চলচ্চিত্রে রনিত এলকাবেটজ অভিনয় করেছেন। ফ্রান্স ও -ইসরায়েলি প্রতিষ্ঠানের যৌথ প্রযোজনায় ২০০৪ সালের ১৪ মে “কান চলচ্চিত্র উৎসবে” চলচ্চিত্রটির প্রথম প্রদর্শনী হয়।
সারসংক্ষেপ
অর ( ডানা আইভজি) নামে এক কিশোরী নিজেকে বাঁচানো ও তার মাকে সহায়তা করার জন্য বিভিন্ন ধরনের অদ্ভুত কাজ করে। যখন তার মা রুথি ( রনিত এলকাবেটস ) হাসপাতালে থাকার পর বাড়ি ফিরে আসে তখন সে মা রুথিকে বলে, “সে ঘর পরিষ্কারের কাজ খুঁজে পেয়েছে।” রুথি তার কম বেতনের চাকরি দ্বারা অনুপ্রাণিত হয় না এবং দ্রুত পতিতাবৃত্তিতে ফিরে আসে। এরই মধ্যে, অর তার শৈশবের প্রতিবেশী বন্ধু ইডোর সাথে রোম্যান্সকর মেলামেশা শুরু করে। যেমন তারা একসাথে ঘুমায়। ইডোর মা রুথির মুখোমুখি হয়ে স্পষ্ট করে বলে, “সে রুথিকে পছন্দ করে না তাই সে তাদের সম্পর্ককে মেনে নেবে না। ফলে ইডো ও তার পরিবারের সাথে অরের সম্পর্ক ভেঙে পড়ে। অর তার মাকে বাঁচানোর জন্য রাস্তায় পতিতাবৃত্তিতে নিজেকে ভাড়া দিতে মরিয়া হয়ে উঠে। নিজে পতিতাবৃত্তি শুরু করে, প্রথমে তার বাড়িওয়ালাকে যৌন সেবা প্রদান করে এবং অবশেষে একটি এসকর্ট সার্ভিসে যোগ দেয়।
অভ্যর্থনা
অর কান চলচ্চিত্র উৎসবে পাঁচটি সহ ১০ টি পুরস্কার জিতেছে এবং আরও ৮ টির জন্য মনোনীত হয়। এতে চলচ্চিত্রটি ৭৭% রেটিং পেয়েছে।
পুরস্কার এবং মনোনয়ন
ইসরায়েলি ফিল্ম একাডেমি
সেরা অভিনেত্রী - ডানা ইভজি (জয়ী)
সেরা শিল্প নির্দেশনা - আভি ফাহিমা (মনোনয়ন)
সেরা পরিচালক - কেরেন ইয়েদায়া (মনোনয়ন)
সেরা চলচ্চিত্র - (মনোনয়ন)
পাদাঘা
পাদাঘা (Padagha) ভারতের মহারাষ্ট্র রাজ্যের থানে জেলার একটি শহর।
অর
পুরস্কার এবং মনোনয়ন
সেরা চিত্রনাট্য - কেরেন ইয়েদায়া
পাদাঘা
জনসংখ্যার উপাত্ত
ভারতের ২০০১ সালের আদম শুমারি অনুসারে পাদাঘা শহরের জনসংখ্যা হল ৫০৫৬ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে পাদাঘা এর সাক্ষরতার হার বেশি।
অর
পুরস্কার এবং মনোনয়ন
সেরা পার্শ্ব অভিনেত্রী - রনিত এলকাবেটজ (মনোনয়ন)
পাদাঘা
জনসংখ্যার উপাত্ত
এই শহরের জনসংখ্যার ১২% হল ৬ বছর বা তার কম বয়সী।
অর
পুরস্কার এবং মনোনয়ন
বোগোটা চলচ্চিত্র উৎসব
আন্তর্জাতিক চলচ্চিত্র উৎসব ব্রাতিস্লাভা
গ্র্যান্ড প্রিক্স - কেরেন ইয়েদায়া, রনিত এলকাবেটজ, ডানা ইভজি (জয়ী)
কান চলচ্চিত্র উৎসব
সমালোচক সপ্তাহ গ্র্যান্ড প্রাইজ - কেরেন ইয়েদায়া (জিতেছেন)
গোল্ডেন ক্যামেরা - কেরেন ইয়েদায়া (জয়ী)
শ্রেষ্ঠ ফিচার ফিল্মের জন্য প্রিক্স রিগার্ডস জিউন অ্যাওয়ার্ড - কেরেন ইয়েদায়া (জিতেছেন)
এসএসিডি চিত্রনাট্য পুরস্কার - কেরেন ইয়েদায়া, সারি এজুজ (জয়ী)
সেরা বৈশিষ্ট্যের জন্য তরুণ সমালোচক পুরস্কার - কেরেন ইয়েদায়া (জিতেছেন)
ইউরোপীয় চলচ্চিত্র পুরস্কার
বছরের ইউরোপীয় আবিষ্কার - কেরেন ইয়েদায়া (মনোনয়ন)
জেরুজালেম চলচ্চিত্র উৎসব
সেরা ইজরায়েল ফিচারের জন্য ওলগিন পুরস্কার - কেরেন ইয়েদায়া (মনোনয়ন)
মেক্সিকো সিটি আন্তর্জাতিক সমসাময়িক চলচ্চিত্র উৎসব
সেরা উপলব্ধি - কেরেন ইয়েদায়া (জয়ী)
সেরা অভিনেত্রী - রনিত এলকাবেটজ ডানা ইভগির সাথে ভাগ করেছেন (জিতেছেন)
পাম স্প্রিংস আন্তর্জাতিক চলচ্চিত্র উৎসব
নিউ ভয়েস/ নিউ ভিশন স্পেশাল জুরি মেনশন - কেরেন ইয়েদায়া (জয়ী)
চরিত্র
অর হিসাবে দানা ইভগি
রুথির চরিত্রে রনিত এলকাবেটজ
অক্ষয় কুমার (দ্ব্যর্থতা নিরসন)
অক্ষয় কুমার বলতে নিচের ব‍্যক্তিদের বুঝানো হতে পারে :-
সুরেখা সিকরি
সুরেখা সিকরি (১৯ এপ্রিল ১৯৪৫ - ১৬ জুলাই ২০২১) একজন ভারতীয় মঞ্চ, চলচ্চিত্র ও টেলিভিশন অভিনেত্রী। হিন্দি মঞ্চের প্রবীণ এই অভিনেত্রী ১৯৭৮ সালে রাজনৈতিক নাট্যধর্মী কিস্‌সা কুরসি কা চলচ্চিত্র দিয়ে বড় পর্দায় অভিষিক্ত হন এবং পরে অসংখ্য হিন্দি ও মালয়ালম চলচ্চিত্রে এবং ভারতীয় সোপ অপেরায় পার্শ্ব চরিত্রে অভিনয় করেন। সিক্রি তার কাজের স্বীকৃতি হিসেবে একাধিক পুরস্কার অর্জন করেছেন, তন্মধ্যে রয়েছে তিনটি জাতীয় চলচ্চিত্র পুরস্কার এবং একটি ফিল্মফেয়ার পুরস্কার।
সিকরি তমস (১৯৮৭) ও মাম্মো (১৯৯৪) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন। হিন্দি মঞ্চনাটকে তার কাজের স্বীকৃতি হিসেবে তিনি ১৯৮৯ সালে সঙ্গীত নাটক আকাদেমি পুরস্কার অর্জন করেন। এছাড়া তিনি রাত্রিকালীন সোপ অপেরা বালিকা বধূ-এ অভিনয় করেন ২০০৮ সালে শ্রেষ্ঠ খল অভিনয়শিল্পী বিভাগে ইন্ডিয়ান টেলি অ্যাওয়ার্ড এবং ২০১১ সালে শ্রেষ্ঠ পার্শ্ব অভিনেত্রী বিভাগে ইন্ডিয়ান টেলি অ্যাওয়ার্ড অর্জন করেন। সাম্প্রতিককালে মুক্তিপ্রাপ্ত বাধাই হো (২০১৮) চলচ্চিত্রে তার অভিনয় দর্শক ও সমালোচকদের নিকট প্রশংসিত হয়। এই চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে তার তৃতীয় জাতীয় চলচ্চিত্র পুরস্কার অর্জন করেন, এবং ফিল্মফেয়ার পুরস্কার ও স্ক্রিন পুরস্কার লাভ করেন।
প্রারম্ভিক জীবন
সিকরি নতুন দিল্লিতে জন্মগ্রহণ করেন এবং তার শৈশব কাটে আলমোরা ও নৈনিতালে। তার পিতা বিমান বাহিনীতে চাকরি করতেন এবং তার মাতা একজন শিক্ষিকা ছিলেন। তার সৎবোন মনরা সিকরি নাসিরুদ্দিন শাহের প্রথম স্ত্রী। ফলে নাসিরুদ্দিন সুরেখার ভগ্নীপতি। নাসিরুদ্দিন ও মনরার কন্যা হিবা শাহ তার বোনঝি। হিবা বালিকা বধূ টেলিভিশন ধারাবাহিকে তার মাসীর যুবতী বয়সের চরিত্রে অভিনয় করেছিলেন।
সিকরি জিইসি, আলীগড় মুসলিম বিশ্ববিদ্যালয়ে পড়াশোনা করেন। পরে তিনি ১৯৬৮ সালে ন্যাশনাল স্কুল অব ড্রামা থেকে নাট্যতত্ত্বে স্নাতক ডিগ্রি অর্জন করেন এবং এনএসডি রিপার্টরি কোম্পানি এক দশকের বেশি সময় কাজ করেন। তিনি ১৯৮৯ সালে সঙ্গীত নাটক আকাদেমি পুরস্কার অর্জন করেন।
কর্মজীবন
থাম্ব|[[বাধাই হো (২০১৮)-এর জন্য জাতীয় চলচ্চিত্র পুরস্কার গ্রহণকালে সিকরি]] সিকরির চলচ্চিত্রে অভিষেক ঘটে ১৯৭৮ সালে রাজনৈতিক নাট্যধর্মী কিস্‌সা কুরসি কা দিয়ে। তিনি তমস (১৯৮৭) চলচ্চিত্রে অভিনয় করে তার প্রথম শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন। মাম্মো (১৯৯৪) চলচ্চিত্রে অভিনয় করে তিনি তার দ্বিতীয় জাতীয় চলচ্চিত্র পুরস্কার লাভ করেন।
পরবর্তীকালে তিনি বলিউডে জুবেদা, মিস্টার অ্যান্ড মিসেস আইয়ার, ও রেইনকোট চলচ্চিত্রে অভিনয় করে সমাদৃত হন। টেলিভিশনে তিনি এক থা রাজা এক থি রানী, পরদেশ মেঁ হ্যায় মেরা দিল, মা এক্সচেঞ্জ, সাত ফেরে এবং বালিকা বধূ ধারাবাহিকে অভিনয় করেন।
২০১৮ সালে অমিত শর্মার বাধাই হো চলচ্চিত্রে তার অভিনয় দর্শক ও সমালোচকদের নিকট প্রশংসিত হয়। ২৯ কোটি রুপী নির্মাণ ব্যয়ের চলচ্চিত্রটি ২২১ কোটি রুপী আয় করে ২০১৮ সালের সর্বোচ্চ আয়কারী চলচ্চিত্রের তালিকায় অন্তর্ভুক্ত হয়। এই চলচ্চিত্রে অভিনয়ের জন্য তিনি ৬৬তম জাতীয় চলচ্চিত্র পুরস্কার আয়োজনে শ্রেষ্ঠ পার্শ্ব অভিনেত্রী বিভাগে তার তৃতীয় জাতীয় চলচ্চিত্র পুরস্কার লাভ করেন। এছাড়া এই কাজের জন্য তিনি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার ও স্ক্রিন পুরস্কার লাভ করেন।
ব্যক্তিগত জীবন
সুরেখা সিকরি হেমন্ত রেগের সাথে বিবাহ বন্ধনে আবদ্ধ হন। তাদের এক পুত্র রাহুল সিকরি একজন চিত্রশিল্পী। ২০০৯ সালের ২০শে অক্টোবর তার স্বামী হেমন্ত হৃদরোগে আক্রান্ত হয়ে মৃত্যুবরণ করেন।
সিকরি ২০২১ সালের ১৬ই জুলাই ৭৫ বছর বয়সে হৃদযন্ত্রের ক্রিয়া বন্ধ হয়ে মৃত্যুবরণ করেন। তিনি এর পূর্বে দুবার মস্তিস্কের স্ট্রোকের আক্রান্ত হয়ে সেগুলোর পার্শ্বপ্রতিক্রিয়ায় ভুগছিলেন।
নিকোলাস কেজ
নিকোলাস কেজ (Nicolas Cage) (জন্ম: ৭ জানুয়ারি, ১৯৬৪) হচ্ছে একজন মার্কিন অভিনেতা। তিনি অভিনয়কে তার পেশা হিসেবে নিতেই আগ্রহী ছিলেন, এবং অভিনয়ে তার টেলিভিশন অভিষেক হয় ১৯৮১ সালে। খারাপ বা বখাটে ছেলে ধরনের বিভিন্ন চরিত্রে অভিনয় করে কেজ অনেক পুরস্কার লাভ করেছেন। এরমধ্যে আছে ১৯৮৯ সালে লিভিং লাস ভেগাস চলচ্চিত্রে অভিনয়ের জন্য সেরা অভিনেতা বিভাগে ইন্ডিপেন্ডেন্ট স্পিরিট পুরস্কার ও একাডেমি পুরস্কার জয়। এছাড়াও সাম্প্রতিককালে অ্যাডাপশন. চলচ্চিত্রে অভিনয়ের জন্য তিনি সেরা অভিনেতা বিভাগে টরেন্টো ফিল্ম ক্রিটিক্‌স পুরস্কার লাভ করেছেন।
এখন পর্যন্ত কেজ ৬০টিরও বেশি চলচ্চিত্রে অভিনয় করেছেন। তার উল্লেখযোগ্য চলচ্চিত্রগুলোর মধ্যে আছে ফেইস/অফ (১৯৯৭), ঘোস্ট রাইডার (২০০৭), এবং ন্যাশনাল ট্রেজার (২০০৪)। ব্যক্তিগত জীবনে কেজ বিয়ে করেছেন তিনবার। যথাক্রমে প্যাট্রিসিয়া আরকেট, লিসা মারি প্রেসলি, এবং অ্যালিস কিমকে। প্রথম দুজনের সাথে বিচ্ছেদ হয়ে গেলেও বর্তমানে তিনি অ্যালিস কিম কেজের সাথে বিবাহিত।
তিনি পড়াশোনা করেছেন যুক্তরাষ্ট্রের লস অ্যাঞ্জেলসের বেভারলি হিল্‌স হাই স্কুলে।
আমি বীরাঙ্গনা বলছি
আমি বীরাঙ্গণা বলছি লেখিকা নীলিমা ইব্রাহিম রচিত একটি বই। এই বই'এ মহান মুক্তিযুদ্ধে পাকিস্তানি সেনাবাহিনীর সাথে ধর্ষিত হওয়া সাত জন নারীর করুন কাহিনী বর্ণিত হয়েছে।
বই থেকে কিছু উদ্ধৃতি
লেখিকা বইটিতে সাত জন বীরাঙ্গণা নারীর কথা বলেছেন যারা ভিন্ন ভিন্ন পারিবারিক অবস্থা থেকে এসেছে। দর্জির মেয়ে আছে, গ্রামের বিত্তশালী কৃষকের মেয়ে আছে আবার শহরের উচ্চ পদস্থ সরকারি কর্মকর্তা থেকে রাজনীতিবিদের মেয়ে আছে। তবে এই বীরাঙ্গণাদের মধ্যে একটি মিল হচ্ছে তারা জীবন যুদ্ধে কেউই পরাজিত হয়নি।
''মেহেরজান বলছে, “জীবনটা তো সরল সমান্তরালরেখায় সাজানো নয়। এর অধিকারী আমি সন্দেহ নেই, কিন্তু গতিপথ নিয়ন্ত্রণ করেন – কি বললেন আল্লাহ, পাগল হয়েছেন! বাঙালি মেয়ের জীবন পরিচালিত হবে আল্লাহর নির্দেশে! তাহলে এদেশের মৌলবী মওলানারা তো বেকার হয়ে থাকবেন, আর রাজনীতিবিদরাই বা চেঁচাবেন কি উপলক্ষ করে? না এসব আমার নিজস্ব মতামত, অভিযোগের বাঁধা আটি নয়।“
যে কথা তাহের (ফাতেমার স্বামী) জানে না সেই কথাই চাঁপা ডাক্তারকে বললো। সে নির্মম কাহিনী বর্ণনা করতে গিয়ে সে নিজেও কেঁদে উঠলো। ডাক্তার নিচু হয়ে চাঁপাকে প্রণাম করলো। দিদি, আপনারা প্রাতঃস্মরণীয় হয়ে থাকবেন। আশ্চর্য এতো ত্যাগ স্বীকার করে দেশ স্বাধীন করলো বাঙালিরা, আর মা বোনদের দেয়া ত্যাগের মূল্য দিতে পারলো না। দূর্ভাগ্য সে দেশের!''
''আমি মাঝে মাঝে ওর ঘরে গিয়ে বসতাম। চোখ নিচু করে মিনা বেরিয়ে যেতো অথবা ঘরে ঢুকতো। কিছু জিজ্ঞেস করলে খুব কুন্ঠিতভাবে জবাব দিতো। বলতাম, জেরিনা এই মেয়েগুলোর বুকে আগুন জ্বেলে দিতে পারিস না, ওরা কেন মাথা নিচু করে চলে? নীলিমাদি তোমাদের এ সমাজ ওদের চারিদিকে যে আগুন জ্বেলে রেখেছে তার উত্তাপেই ওরা মুখ তুলতে পারে না। বেশি বেশি বক্তৃতা দিও না। ওদের সম্পর্কে জেরিনা খুব বেশি স্পর্শকাতর ছিল।''
ব্লো-ব্জাং-'জাম-দ্পাল-ব্স্তান-'দ্জিন-র্নাম-র্গ্যাল
ব্লো-ব্জাং-'জাম-দ্পাল-ব্স্তান-'দ্জিন-র্নাম-র্গ্যাল (১৮৪০-১৮৯২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ দ্কোন-র্দোর-স্প্রুল-স্কু  উপাধিধারী বৌদ্ধ লামা ছিলেন।
সংক্ষিপ্ত জীবনী
ব্লো-ব্জাং-'জাম-দ্পাল-ব্স্তান-'দ্জিন-র্নাম-র্গ্যাল ১৮৪০ খ্রিষ্টাব্দে তিব্বতের চামদো অঞ্চলে রোব-দ্গে-ল্জা-থাং নামক স্থানে জন্মগ্রহণ করেন। ব্লো-ব্জাং-দোন-গ্রুব-র্গ্যা-ম্ত্শো  নামক পঞ্চম ঝি-বা-ল্হা, ঙ্গাগ-দ্বাং-দ্পাল-ল্দান-র্গ্যাল-ম্ত্শান-ছোস-ক্যি-দ্বাং-ফ্যুগ  নামক সপ্তম ল্চাগ্স-রা-স্প্রুল-স্কু , ব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মা  নামক অষ্টম 'ফাগ্স-পা-ল্হা  প্রভৃতি বিখ্যাত লামারা তার উল্লেখযোগ্য শিক্ষক ছিলেন।
শেখ হাসিনার তৃতীয় মন্ত্রিসভা
উপদেষ্টাগণ
প্রধানমন্ত্রী শেখ হাসিনার উপদেষ্টাবৃন্দ (মন্ত্রীর পদমর্যাদাসম্পন্ন):
ব্রড-গেজ রেলপথ
ব্রড-গেজ রেলপথ হচ্ছে ১,৪৩৫ মিমি (৪ ফুট ৮.৫ ইঞ্চি) আদর্শ-গেজ রেলপথের চেয়ে চওড়া ট্র্যাক গেজের রেলপথ।
ইতিহাস
ব্রড গেজ গ্রেট ব্রিটেনের স্কটল্যান্ডে ডান্ডি ও আরব্রোথ রেলওয়ে (১৮৩৬-১৮৭৪), এবং আরব্রোথ ও ফরফার রেলওয়ে (১৮৩৮-১৮৪৮)-এর জন্য প্রথম ব্যবহৃত হয়। উভয়ই ছোট ও বিচ্ছিন্ন রেলপথ, এবং ৫ ফুট ৬ ইঞ্চি (১,৬৭৬ মিমি) গেজে নির্মিত। উভয় রেলপথ পরবর্তীতে আদর্শ গেজে রূপান্তর করা হয় এবং উদীয়মান স্কটিশ রেল নেটওয়ার্কের সাথে সংযুক্ত করা হয়।
১৮৩৮ সালে ইসামবার্ড কিংডম ব্রুনেল দ্বারা ৭ ফুট ০.২৫ ইঞ্চি (২১৪০ মিমি)-এর গেজে দ্য গ্রেট ওয়েস্টার্ন রেলওয়ে নকশা করা হয়েছিল এবং ১৮৯২ সাল পর্যন্ত এই গেজটি বজায় রাখা হয়েছিল। কিছু বন্দর নির্মাণ ও রক্ষণাবেক্ষণের জন্য এই গেজের রেলপথ ব্যবহার করত। এর মধ্যে রয়েছে পোর্টল্যান্ড হারবার এবং হোলিহেড ব্রেকওয়াটার, যা কাজের সাইডিংয়ের জন্য একটি লোকোমোটিভ ব্যবহার করে। যেহেতু এটি জাতীয় নেটওয়ার্কের সাথে সংযুক্ত ছিল না, ১৯১৩ সালে লোকোমোটিভটি জীর্ণ না হওয়া পর্যন্ত এই ব্রড গেজ অপারেশন চলতে থাকে। ব্রুনেল দ্বারা প্রাথমিকভাবে প্রস্তাবিত গেজটি একদম ৭ ফুট (২,১৩৪ মিমি) ছিল, তবে প্রাথমিক পরীক্ষার সময় শনাক্ত হওয়া ক্লিয়ারেন্স সমস্যাগুলি মিটমাট করার জন্য শীঘ্রই একে ১/৪ ইঞ্চি (৬ মিমি) বৃদ্ধি করে ৭ ফুট ১/৪ ইঞ্চি (২,১৩৪ মিমি) করা হয়। জর্জ স্টিফেনসন একই কারণে তার মূল ৪ ফুট ৮ ইঞ্চি (১,৪২২ মিমি) গেজে অতিরিক্ত অর্ধেক ইঞ্চি জুড়তে চেয়েছিলেন। গ্রেট ব্রিটেন এবং আয়ারল্যান্ড যুক্তরাজ্যের পার্লামেন্ট প্রথমদিকে ৭ ফুট (২,১৩৪ মিমি) ব্রড গেজে নির্মিত রেলপথ অনুমোদন করার জন্য প্রস্তুত ছিল, তবে অবশেষে ইংল্যান্ড, ওয়েলস এবং স্কটল্যান্ডের সকল নতুন রেলপথ ৪ ফুট ৮.৫ ইঞ্চি (১,৪৩৫ মিমি)-এর আদর্শ গেজে নির্মান করার পক্ষে গেজ কমিশন তা প্রত্যাখ্যান করে। যেসব রেল ইতিমধ্যে তাদের সক্রিয় আইন পেয়েছে, তারা ৭ ফুট গেজে চলবে। একই মানদণ্ড ব্যবহার করে আয়ারল্যান্ডকে একটি ভিন্ন আদর্শ গেজ, ৫ ফুট ৩ ইঞ্চি (১,৬০০ মিমি)-এর আইরিশ গেজ বরাদ্দ করা হয়, যা দক্ষিণ অস্ট্রেলিয়া ও ভিক্টোরিয়ার অস্ট্রেলীয় রাজ্যসমূহেও ব্যবহৃত হয়। ১৮৬৪ সাল থেকে ব্রিটেনের ব্রড গেজ রেলপথগুলো ধীরে ধীরে ডুয়েল গেজ বা আদর্শ গেজে রূপান্তর করা হয় এবং অবশেষে ১৮৯২ সালে ব্রুনেলের ব্রড গেজের শেষটি একক সপ্তাহান্তে রূপান্তর করা হয়।
১৮৩৯ সালে নেদারল্যান্ডস দুটি ব্রড গেজ রেলপথ দিয়ে এর রেল ব্যবস্থা শুরু করে। নির্বাচিত ১,৯৪৫ মিমি (৬ ফুট ৪ ৯/১৬ ইঞ্চি)-এর গেজটি ১৮৩৯ এবং ১৮৬৬ সালের মধ্যে হল্যান্ডসচে ইজ্রেইন স্পুরওয়েগ-মাৎসচ্প্পিজ (এইচএসএম) দ্বারা আমস্টারডাম-দ্য হ্যাগ-রটারডাম রেলপথের জন্য, এবং ১৮৪২ থেকে ১৮৫৫ সালের মধ্যে প্রথমে ডাচ রাজ্য, কিন্তু শীঘ্রই নেদারল্যান্ডস রিঝিনস্পরওয়েজ-মাৎস্প্প্পিজ, দ্বারা আমস্টারডাম-ইউট্রেচ-অর্হেম রেলপথের জন্য প্রয়োগ করা হয়েছিল। কিন্তু প্রতিবেশী দেশ প্রুশিয়া এবং বেলজিয়াম ইতিমধ্যে আদর্শ গেজ ব্যবহার করেছে, তাই এই দুটি কোম্পানিকে তাদের প্রথম রেলপথগুলোকে রি-গেজ করতে হয়েছিল। ১৮৫৫ সালে এনআরএস এর রেলপথ রি-গেজ করে এবং শীঘ্রই পরে প্রুশীয় রেলপথের সাথে সংযুক্ত হয়।১৮৬৬ সালে এইচএসএম তা অনুসরণ করে। ইউট্রেখ্টের‌ ডাচ রেল জাদুঘরে একটি ব্রড গেজ ২-২-২ লোকোমোটিভ এবং তিনটি ক্যারিজের প্রতিলিপি রয়েছে। ১৯৩৮-৩৯ সালে ডাচ রেলওয়ের ১০০তম বার্ষিকীর জন্য এই প্রতিলিপি নির্মিত হয়েছিল।
আয়ারল্যান্ড এবং অস্ট্রেলিয়া ও ব্রাজিলের কয়েকটি রাজ্যে ৫ ফুট ৩ ইঞ্চি (১,৬০০ মিমি) গেজ রয়েছে, তবে ডাবলিন লাইট রেল ব্যবস্থা লুয়াস আদর্শ গেজে নির্মিত। রাশিয়া এবং অন্যান্য সাবেক সোভিয়েত প্রজাতন্ত্রগুলি ১,৫২০ মিমি (৪ ফুট ১১ ২৭/৩২ ইঞ্চি) (প্রথমে মূলত ৫ ফুট (১,৫২৪ মিমি)) গেজ ব্যবহার করে, যেখানে ফিনল্যান্ড ইম্পেরিয়াল রাশিয়া থেকে প্রাপ্ত ৫ ফুট (১,৫২৪ মিমি) গেজ ব্যবহার করতে থাকে (ফিনল্যান্ড এবং রাশিয়ার দুই মান যথেষ্ট কাছাকাছি, যাতে তাদের মধ্যে পূর্ণ আন্তঃঅপারোপযোগিতা হয়)। পর্তুগাল এবং স্প্যানিশ রেনফে সিস্টেমটি ১,৬৬৮ মিমি (৫ ফুট ৫ ২১/৩২ ইঞ্চি)-এর গেজ ব্যবহার করে, যাকে স্প্যানিশে এনকো ইব্রিকো বা পর্তুগিজ ভাষায় বিটোলা ইবেরিকা বলা হয় (দেখুন আইবেরিয়ান গেজ); যদিও আদর্শ গেজ রূপান্তর করার পরিকল্পনা আছে।
১৮৬১ সালে কানাডার টরন্টোতে টিটিসি সাবওয়ে এবং স্ট্রিটকারের জন্য গেজ নির্বাচিত হয়েছিল। টরন্টো ৪ ফুট ১০ ৭/৮ ইঞ্চি (১,৪৯৫ মিমি) এর একটি অনন্য গেজ গ্রহণ করেছিল, একটি "ওভার গেজ" যা তখনকার সময়ে ঘোড়া-টানা স্ট্রিটকার লাইনে "ঘোড়া-টানা ওয়াগনগুলিকে রেল ব্যবহার করতে দেওয়া"-এর জন্য মূলত বর্ণিত ছিল, কিন্তু রাস্তায় আদর্শ গেজ সরঞ্জাম ব্যবহার নিষিদ্ধ করার ব্যবহারিক প্রভাবের সঙ্গে। টরন্টো ট্রানজিট কমিশন এখনও এই অনন্য গেজে টরন্টো স্ট্রিটকার সিস্টেম এবং তিনটি হেভি-রেল সাবওয়ে রেলপথকে পরিচালনা করে। তবে লাইট মেট্রো স্কারবোর আরটি এবং নির্মানধীন দুটি লাইট রেলপথে (এগলিনটন ক্রসটাউন রেলপথ এবং ফিঞ্চ ওয়েস্ট) আদর্শ গেজ ব্যবহার করা হচ্ছে।
অরণ্য (চলচ্চিত্র)
অরণ্য ১৯৭১ সালে মুক্তি পাওয়া একটি সাদাকালো অসমীয়া চলচ্চিত্র। ছবির পরি্চালক ছিলেন সমরেন্দ্র নারায়ণ দেব এবং প্রযোজক ছিল মঙ্গলদৈর ইউনাইটেড প্রোডাকশন। সঙ্গীত সুধীন দাসগুপ্তার। চোরাই শিকার এবং অরণ্য ধ্বংসযজ্ঞকে বিষয়বস্ত হিসাবে নিয়ে ছবির কাহিনী রচনা করা হয়েছিল। অরণ্য অসমীয়া ভাষার শ্রেষ্ঠ ছবির জাতীয় পুরস্কার লাভ করে।
পুরস্কার এবং সম্মান
ছবিটি ১৯তম (১৯৭১) জাতীয় চলচ্চিত্র উৎসবে অসমীয়া ভাষার শ্রেষ্ঠ ছবি হিসাবে রজত কমল পুরস্কার লাভ করে।
টিটি কামাল
কুরনিয়াতি কামালিয়া (জন্ম: ৭ ডিসেম্বর ১৯৮১) অধিক পরিচিত টিটি কামাল নামে, হচ্ছেন ইন্দোনেশিয়ার একজন অভিনেত্রী এবং গায়িকা।
জীবনী
কুরনিয়াতি কামালিয়া ১৯৮১ সালের ৭ ডিসেম্বর ইন্দোনেশিয়া এর রাজধানী জাকার্তা এ জন্মগ্রহণ করেন। তার বাবার নাম হচ্ছে কামাল বদ্রি এবং তারা মা হচ্ছেন এলি রসনিয়াতি। তারা উভয়ই হচ্ছেন মালয় বংশভূত। তিনি এই দম্পতির পাঁচ সন্তানের মধ্যে ছোটতম। তিনি ১৯৯০ এর দশকে মডেলিং শুরু করেন। ১৯৯৭ সালে, তিনি বছরের "আনেকা" পত্রিকা এর কভার মেয়ে হয়ে উপস্থিত হয়েছিলেন।
২০০২ সালে, টিটি কামাল "আদা আপা দেঙ্গান সিন্টা?" চলচ্চিত্রে ডিয়ান সাস্ট্রোওয়ার্ডোয়ো এর পাশাপাশি একজন উচ্চ বিদ্যালয় ছাত্রী এর চরিত্রে অভিনয় করেছেন। এর ফলে তার দেশে "সবচেয়ে বেশি চাওয়া-আসা তরুণ অভিনেত্রীদের মধ্যে একজন" হয়ে উঠেছিল। পরের বছর তিনি "আইফেল আই'ম ইন লাভ / আইফেল আকু সেডং জাতুহ সিন্টা" চলচ্চিত্রে প্রধান চরিত্র এর বান্ধবী হিসেবে ছোটখাটো অভিনয় করেন, সেই চলচ্চিত্রের প্রধান চরিত্র এ অভিনয় করেছেন স্যামুয়েল রিজাল। দৃশ্যটিতে টিটি কামাল এর চরিত্র ইন্টান প্যারিসে উপস্থিত হয়েছে, "ম্যাল অ্যারে ডে" এ হ্যাল বেরির প্রবর্তনের স্মরণীয় ঘটনাটি ব্যবহৃত হয়; টিটি কামালকে পরবর্তীকালে বিভিন্ন চলচ্চিত্রে একই রকম ভাবে অভিনয় করেন।
২০০৫ সালে, টিটি কামাল বিভিন্ন টেলিভিশন ধারাবাহিক নাটক গুলোতে অভিনয় করেন, "হান্তু জুতাহ সিন্টা" (ভূত প্রেমে পরে) এবং পুরা-পুরা বুতা (অন্ধ হতে ভান)। একই বছর টিটি কামাল প্রথমবারের মতো রেস্টুরেন্টের একটি শাখা খুলে ফেলেন। ২০০৬ সালে, টিটি কামাল পপ রকার হিসেবে অভিনয় করে মেন্ডডাক ডাংডাট (হঠাৎ ডাংডাট) এ ডাংডাট গায়িকা এর চরিত্রে অভিনয় করেন।
শৈলী
চুল পণ্য সংস্থাগুলোর সাথে চুক্তিবদ্ধ বাধ্যবাধকতা থাকার কারণে টিটি কামাল তার চুল দীর্ঘ এবং সোজা দশ বছর ধরে রাখেন। ২০১০ সালে, একটি নতুন একক লঞ্চের সাথে মিলিত হওয়ার সাথে সাথে তিনি তার শৈলীটি পনিটেল এ পরিবর্তিত করেছিলেন। তিনি ভয়ঙ্কর চলচ্চিত্রে অভিনয় পছন্দ করেন না, তাদের কম কপাল বলে বিবেচনা করেন। পরিবর্তে, তিনি চলচ্চিত্রগুলি বেছে নিয়েছেন যেন সে নিজেকে দেখার জন্য।
ব্যক্তিগত জীবন
৬ ফেব্রুয়ারি ২০০৯ তারিখে টিটি কামাল অস্ট্রেলিয়া এর পার্থ এর অভিনেতা ক্রিস্টিয়ান সুগিওনো এর সাথে বিবাহ বন্ধনে আবদ্ধ হন। এই দম্পতির দুটি বিবাহের অভ্যর্থনা অনুষ্ঠিত হয়েছিল, একটি অস্ট্রেলিয়া এ এবং অন্যটি ইন্দোনেশিয়া এর রাজধানী জাকার্তা এ।
আলাওলপুর ইউনিয়ন
আলাওলপুর ইউনিয়ন বাংলাদেশের ঢাকা বিভাগের শরীয়তপুর জেলার গোসাইরহাট উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
কাচিয়া ইউনিয়ন, বোরহানউদ্দিন
কাচিয়া বাংলাদেশের ভোলা জেলার অন্তর্গত বোরহানউদ্দিন উপজেলার একটি ইউনিয়ন।
আয়তন
কাচিয়া ইউনিয়নের আয়তন ৬,৪০৮ একর।
প্রশাসনিক কাঠামো
কাচিয়া ইউনিয়ন বোরহানউদ্দিন উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বোরহানউদ্দিন থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী কাচিয়া ইউনিয়নের মোট জনসংখ্যা ৩৩,৭২২ জন। এর মধ্যে পুরুষ ১৬,৮০৮ জন এবং মহিলা ১৬,৯১৪ জন। মোট পরিবার ৬,৭১৫টি।
শিক্ষা
২০১১ সালের আদমশুমারি অনুযায়ী কাচিয়া ইউনিয়নের সাক্ষরতার হার ৪৮.২%।
হামদি নাগেজ
হামদি নাগেজ (জন্ম: ২৮ অক্টোবর ১৯৯২) হলেন তিউনিসিয়ার একজন পেশাদার ফুটবলার, যিনি মিশরীয় ক্লাব জামালেক এসসি এবং তিউনিসিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
মূলগ্রাম ইউনিয়ন, চাটমোহর
মূলগ্রাম ইউনিয়ন বাংলাদেশের রাজশাহী বিভাগের পাবনা জেলার চাটমোহর উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ৩০টি মৌজার সংখ্যা: ২৭টি মোট জনসংখ্যা: প্রায় ৩৩,৪৫৭ জন।
জনপ্রতিনিধি
বর্তমান চেয়ারম্যান: মোঃ রাশেদুল ইসলাম। প্রাক্তন চেয়ারম্যানগণের তালিকা:
বহিঃসংযোগ
প্রাতিষ্ঠানিক ওয়েবসাইট
মিডল ইস্ট ব্রডকাস্টিং সেন্টার
মিডল ইস্ট ব্রডকাস্টিং সেন্টার(এমবিসি) গ্রুপ হল আরব বিশ্বের সর্বপ্রথম বেসরকারি ফ্রি-টু-এয়ার(বিনামূল্যে সম্প্রচারিত) স্যাটেলাইট সম্প্রচার প্রতিষ্ঠান। ১৯৯১ সালে লন্ডন থেকে এর সম্প্রচার কার্যক্রম শুরু হয় এবং পরবর্তীতে ২০০২ সালে দুবাইয়ে এর সদর দপ্তরসমূহে সম্পূর্ণ ব্যবস্থাপনা স্থানান্তরিত হয়। এমবিসি গ্রুপ তথ্য,মিথষ্ক্রিয়া ও বিনোদননির্ভর বহুসংখ্যক চ্যানেল পরিচালনা করে। বর্তমানে এম বি সি গ্রুপের দশটি টেলিভিশন চ্যানেল, দুইটি এফ.এম. রেডিও এবং উন্নতমানের প্রামাণ্যচিত্র ইউনিটসহ একটি নিজস্ব প্রোডাকশন রয়েছে।
এমবিসি১
আরবি ভাষার পারিবারিক বিনোদন|
এমবিসি-ম্যাক্স
২৪-ঘণ্টাব্যাপী ছায়াছবি|
এমবিসি৩
শিশু ও কিশোরদের বিনোদন|
এমবিসি৪
নব্য আরব মহিলাদের জন্য বিনোদন|
এমবিসি অ্যাকশন
অ্যাকশন ধারাবাহিক ও বিনোদন|
এমবিসি পারশিয়া
ফারসি ভাষায় ডাবিংকৃত ছায়াছবির ২৪ ঘণ্টার চ্যানেল|
এমবিসি বলিউড
২৪ ঘণ্টা ভারতীয় অনুষ্ঠানের চ্যানেল|
ওয়ানাসাহ
আরবি গানের চ্যানেল|
স্থপতি
স্থপতি হলেন একজন ব্যক্তি যিনি ভবনের পরিকল্পনা, নকশা ও নির্মাণ ব্যবস্থাপনার জন্য বিশেষভাবে প্রশিক্ষিত এবং লাইসেন্সপ্রাপ্ত। স্থাপত্য অনুশীলন বলতে কোন সাইটের পারিপার্শ্বিক অবস্থার সাথে সম্মিলন করে কোন ভবন এবং এর স্পেসের ডিজাইন ও নির্মাণের জন্য প্রদানকৃত পরিষেবাকে বোঝায়। ব্যুৎপত্তিগতভাবে স্থপতি শব্দটি ইংরেজি আর্কিটেক্ট (Architect) শব্দটি থেকে এসেছে। এ শব্দটি আবার ল্যাটিন আর্কিটেক্টাস থেকে এসেছে, যার উৎপত্তি গ্রীক আর্খিটেক্টন (আর্খি-, প্রধান + টেক্টন, নির্মাতা; অর্থাৎ, প্রধান নির্মাতা) থেকে।
সূচনা
প্রাচীন এবং মধ্যযুগীয় ইতিহাসে অধিকাংশ স্থাপত্য নকশা ও নির্মাণ কারিগর দ্বারা সম্পন্ন হতো। প্রধান নির্মাতার ভূমিকা পালন করতো সেখানে রাজমিস্ত্রি বা ছুতারমিস্ত্রীরাই। আধুনিক সময়ের আগ পর্যন্ত স্থপতি ও প্রকৌশলী মধ্যে স্পষ্ট কোন প্রভেদ ছিলনা।
পরশুরাম সরকারি পাইলট উচ্চ বিদ্যালয়
পরশুরাম সরকারি পাইলট উচ্চ বিদ্যালয় বাংলাদেশের ফেনী জেলার পরশুরাম উপজেলায় অবস্থিত। এই বিদ্যালয়টি পরশুরাম উপজেলার অন্যতম প্রাচীন শিক্ষাপ্রতিষ্ঠান। বিদ্যালয়টি প্রতিষ্ঠা করা হয় ১৯৪৫ সালে।
প্রতিষ্ঠার ইতিহাস
পরশুরাম সরকারি পাইলট উচ্চ বিদ্যালয়টি ১৯৪৫ সালে উপ-মহাদেশ বিভক্ত হওয়ার ঠিক দুই বছর আগে বাবু জোগেশ চন্দ্র চক্রবর্তী, এক মহান মনের অধিকারী ও উদার ব্যক্তি দ্বারা প্রতিষ্ঠিত হয়েছিল। উচ্চাকাঙ্ক্ষা না করেই তিনি সেই ব্রিটিশ অধ্যুষিত অজ্ঞ সমাজে শিক্ষা বিস্তারের জন্য নিজের জীবনকে উৎসর্গ করেছিলেন। ভারতীয় উপমহাদেশ বিভক্ত হওয়ার আগে পরশুরাম হিন্দু-জনবহুল অঞ্চল ছিল এবং মুসলমানরা আধুনিক শিক্ষা গ্রহণ করতে রাজি ছিল না। সুতরাং সেই সময়ে, বেশিরভাগ শিক্ষার্থী হিন্দু এবং মুসলমান ছাত্ররা ছিল কম। তিনি একটি আধ্যাত্মিক বাসনা দিয়ে একটি কটেজে স্কুল শুরু করেছিলেন। সময়ের সাথে সাথে এখন এটি একটি অন্যতম গুরুত্বপূর্ণ শিক্ষা প্রতিষ্ঠান।
শিক্ষা কার্যক্রম
বিদ্যালয়টিতে ৬ষ্ঠ শ্রেণী থেকে ১০ম শ্রেণী পর্যন্ত প্রায় ৬০০ ছাত্র ও ছাত্রী রয়েছে। সিলেবাস অনুযায়ী স্কুলটিতে বছরে দুইটি পরীক্ষা নেওয়া হয়, অর্ধ-বার্ষিকী এবং বার্ষিকী। বিদ্যালয়ের বর্তমান প্রধান শিক্ষক আতাউর রহমান চৌধুরী।
অবকাঠামো
বিদ্যালয়ে মোট ভবনের সংখ্যা ০৪টি (১টি নতুন তিনতলা ভবন, এবং তিনটি দ্বিতল ভবন)। বিদ্যালয়ের একটি ভবন অফিস এবং অন্যান্য ভবন শ্রেণীকক্ষ রূপে ব্যবহৃত হয়। বিদ্যালয়ে একটি পাঠাগার, একটি ল্যাবরেটরি, একটি কম্পিউটার ল্যাব রয়েছে। ছাত্র ছাত্রী দের কোলাহল ক্যাম্পাসটিকে করে তুলেছে সজীব ও প্রাণবন্ত।
খেলার মাঠ
বিদ্যালয়ের পাশেই একটি বড় খেলার মাঠ রয়েছে। এই মাঠে জাতীয় দিবসের নানা কর্মসূচী সহ উপজেলার বিভিন্ন ধরনের খেলাধুলার আয়োজন করা হয়ে থাকে। মাঠের ঠিক পশ্চিম পাশে উপজেলার কেন্দ্রীয় শহীদ মিনার অবস্থিত।
শিক্ষা
ফলাফলঃ
নিনা মাকিনো
নিনা মাকিনো-হিলম্যান (জন্ম ২৭ ফেব্রুয়ারি ২০০৫), পেশাগতভাবে নিনা মাকিনো (牧野 仁菜), নিনা হিলম্যান (ヒルマン・ニナ) নামেও পরিচিত, এবং নিনা (ニナ) একনামে পরিচিত, একজন মার্কিন সঙ্গীতশিল্পী এবং জাপান ভিত্তিক প্রাক্তন শিশু অভিনেত্রী। তিনি জাপানি মেয়েদের দল নিজিইউ এর সদস্য।
মাকিনো একজন শিশু অভিনেত্রী হিসাবে তার কর্মজীবন শুরু করেছিলেন, বেশ কয়েকটি অভিনয় এবং প্রচারণামূলক প্রকল্পে উপস্থিত ছিলেন। অ্যামিউস ইনকর্পোরেটেড দ্বারা অনুষ্ঠিত প্রথম অ্যামিউজ বহুভাষিক শিল্পী অডিশনে উত্তীর্ণ হওয়ার পর, মাকিনো জাপানে স্থানান্তরিত হন এবং ব্লাড ফ্রেন্ডস (২০১৯) ছবিতে উপস্থিত হন। তিনি জেওয়াইপি এন্টারটেইনমেন্টের বেঁচে থাকার আপাতবাস্তব অনুষ্ঠান নিজি প্রজেক্টে অংশগ্রহণের জন্য কোম্পানি ত্যাগ করেন, যেখানে তিনি নবম স্থান অধিকারের পর নিজিইউ-এর সদস্য হন।
জীবনের প্রথমার্ধ
মাকিনো মার্কিন যুক্তরাষ্ট্রের ওয়াশিংটনের সিয়াটলে ২৭ ফেব্রুয়ারি ২০০৫-এ জন্মগ্রহণ করেন। তিনি জাপানি মা এবং মার্কিন বাবার কাছে জন্মগ্রহণ করেছিলেন। তার একটি বড় বোন আছে। ২০১৭ সালে জাপানে যাওয়ার পর, মাকিনো নাগোয়ায় থাকতেন।  মাকিনো ইংরেজি এবং জাপানি ভাষায় সাবলীল।
২০১৭-২০১৯: প্রারম্ভিক জাপানি প্রকল্প
২০১৭ সালে, মাকিনো ৪,০০০ আবেদনকারীদের মধ্যে ফাইনালে পৌঁছা ছয়জন নারীর একজন ছিলেন, যিনি অ্যামিউজ ইনকর্পোরেটেড কর্তৃক অনুষ্ঠিত প্রথম অ্যামিউজ বহুভাষিক শিল্পী অডিশনে উত্তীর্ণ হন। তিনি কোম্পানির সাথে চুক্তি স্বাক্ষর করেন এবং জাপানে চলে যান। তার অডিশন আংশিকভাবে টেলিভিশন অনুষ্ঠান হোয়াই ডিড ইউ কাম টু জাপান? অডিশন ফাইনালকে ফোকাস করা একটি বিভাগে প্রচারিত হয়। মামোরু ওশির ব্লাড ফ্রেন্ডস চলচ্চিত্রে মাকিনো অভিনয় করেছিলেন, যা ২০১৮ সালে চিত্রায়িত হয়েছিল। ২০১৯ সালে, তিনি সুয়েনসা মেয়েদের সদস্য হিসাবে এনএইচকে শিক্ষামূলক টিভি অনুষ্ঠান সুয়েনসা -তে নিয়মিত হন।
২০২০-বর্তমান: নিজি প্রকল্প এবং নিজিইউ
থাম্ব|363x363px| ৮ মে, ২০২২-এ দক্ষিণ কোরিয়ার [[সিউল|সিউলে কেকোন ২০২২-এ মাকিনো]] ২০১৯ সালে, মাকিনো নিনা হিলম্যান নামে জেওয়াইপি এন্টারটেইনমেন্টের আপাতবাস্তব বেঁচে থাকার অনুষ্ঠান নিজি প্রজেক্ট (২০২০) এর জন্য অডিশন দেওয়ার জন্য অ্যামিউজ ছেড়ে চলে যান, যেখানে তিনি লেবেলের পরবর্তী মেয়েদের দলে একটি জায়গা সুরক্ষিত করার জন্য প্রতিযোগিতা করেছিলেন। ১০,২৩১ জন আবেদনকারীর মধ্যে, মাকিনো নবম স্থানে এসেছিলেন, এবং তিনি নতুন গার্ল গ্রুপে যোগ দিতে যান, যার নাম পরে নিজিইউরাখা হয়। দলটি ২ ডিসেম্বর ২০২০-এ আত্মপ্রকাশ করেছিল, তাদের অভিষেক একক, "স্টেপ অ্যান্ড আ স্টেপ" দিয়ে। কয়েক বছর স্থগিত হওয়ার পরে ২০২২ সালে ব্লাড ফ্রেন্ডস -এর মুক্তির পর, বেশ কয়েকটি জাপানি সংবাদমাধ্যম আলোচনা করে যে চলচ্চিত্রের প্রচার প্রচারণায় এটি উল্লেখ করার অনুমতি দেওয়া হয়নি যে মাকিনো নিজিইউ-এর সদস্য। কেননা জেওয়াইপি এন্টারটেইনমেন্টের সাথে ঝামেলার কারণে, যিনি আগের অভিনয় ক্যারিয়ার থেকে নিজেকে দূরে সরিয়ে রেখেছিলেন।
রানাসিংহে প্রেমাদাসা স্টেডিয়াম
খেত্তারামা স্টেডিয়াম, প্রেমাদাসা স্টেডিয়াম, '''আর. প্রেমাদাসা স্টেডিয়াম' (ආර්. ප්‍රේමදාස ක්‍රීඩාංගනය, ஆர். பிரேமதாச அரங்கம்) শ্রীলঙ্কার মালিগাওতা এলাকার খেত্তারামা রোডে অবস্থিত একটি আন্তর্জাতিক মানের স্টেডিয়াম। এটি ১৯৮৬ সালে নির্মিত স্থায়ী স্থাপনাবিশেষ। জুন, ১৯৯৪ সাল পর্যন্ত স্টেডিয়ামটি খেত্তারামা স্টেডিয়াম নামে পরিচিত ছিল। পরবর্তীতে শ্রীলঙ্কার প্রয়াত রাষ্ট্রপতি রানাসিংহে প্রেমাদাসার নামকে চীরস্মরণীয় করে রাখতে এর বর্তমান নামকরণ করা হয়। ফ্লাডলাইটবিশিষ্ট স্টেডিয়ামটির আসন সংখ্যা ৩৫,০০০। পীচের দুই অংশের নাম যথাক্রমে খেত্তারামা প্রান্ত এবং মালিগাওতা প্রান্ত''।
ইতিহাস
৫ এপ্রিল, ১৯৮৬ সালে স্বাগতিক শ্রীলঙ্কা এবং নিউজিল্যান্ডের মধ্যকার অনুষ্ঠিত একদিনের আন্তর্জাতিক ক্রিকেট খেলার মাধ্যমে এর যাত্রা শুরু হয়। ২৮ আগস্ট, ১৯৯২ সালে শ্রীলঙ্কা বনাম অস্ট্রেলিয়ার মধ্যেকার টেস্ট ক্রিকেট খেলা অনুষ্ঠিত হয়।
একদিনের আন্তর্জাতিক
২০০৯ ভারতীয় উদ্বোধনী বাটসমেন গৌতম গম্ভীর স্বাগতিকদের বিরুদ্ধে এই মাঠে প্রথম দেড়শত রানের ইনিংস খেলেন।
২০১৩ সালে শ্রীলংকান উইকেটরক্ষক বাটসমেন কুমার সাঙ্গাকারা ১৬৯ রানের ইনিংস খেলেন যা এই মাঠে সর্বোচ্ছ।
বিশ্বকাপ ক্রিকেট
১৯৯৬ ও ২০১১ আইসিসি বিশ্বকাপ ক্রিকেটে রানাসিংহে প্রেমাদাসা স্টেডিয়ায়ে নয়টি ম্যাচ অনুষ্ঠিত হয়, যার মধ্যে একটি কোর্টার ফাইনাল এবং একটি সেমি-ফাইনাল ম্যাচ রয়েছে। এই স্টেডিয়ামটি শ্রীলঙ্কার সবচেয়ে বেশি বিশ্বকাপ ম্যাচের আয়োজন করা স্টেডিয়াম।
২০১২ আইসিসি বিশ্ব টুয়েন্টি২০
২০১২ সালের আইসিসি বিশ্ব টুয়েন্টি২০ খেলায় স্বাগতিক দেশের মর্যাদা পেয়েছে শ্রীলঙ্কা যা ১৮ সেপ্টেম্বর-৭ অক্টোবর, ২০১২ পর্যন্ত অনুষ্ঠিত হয়েছে। তন্মধ্যে ২৭টি খেলার মধ্যে ১৫টি টুয়েন্টি২০ ক্রিকেট খেলা এখানে অনুষ্ঠিত হয়। অন্যান্য খেলাগুলো পাল্লেকেলে আন্তর্জাতিক ক্রিকেট স্টেডিয়াম এবং মহিন্দ রাজাপক্ষ আন্তর্জাতিক স্টেডিয়ামে সম্পন্ন হয়েছে।
লকান্দ্র
লকান্দ্র পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩৪৭৯ জন এবং খানার সংখ্যা ছিল ৫৯১ টি।
রবার্ট জেমিসন ভ্যান ডি গ্রাফ
রবার্ট জেমিসন ভ্যান ডি গ্রাফ একজন মার্কিন পদার্থবিজ্ঞানী, যিনি হাই ভোল্টেজ জেনারেটর নকশা ও নির্মাণের জন্য বিখ্যাত।
জীবনী
গ্রাফ ১৯০১ সালের ২০ ডিসেম্বর আলাবামায় জন্মগ্রহণ করেন। তিনি ইউনিভার্সিটি অব আলাবামা থেকে যন্ত্রপ্রকৌশলে ১৯২২ সালে ব্যাচেলর অব সায়েন্স এবং ১৯২৩ সালে মাস্টার অব সায়েন্স ডিগ্রি অর্জন করেন। তিনি ১৯২৬ সালে অক্সফোর্ড বিশ্ববিদ্যালয় থেকে দ্বিতীয় ব্যাচেলর ডিগ্রি এবং ১৯২৮ সালে পিএইচডি ডিগ্রি অর্জন করেন।
রিন-ছেন-ব্জাং-পো
রিন-ছেন-ব্জাং-পো (৯৫৮-১০৫৬) একজন বিখ্যাত তিব্বতী অনুবাদক ছিলেন। তিনি তিব্বত সাম্রাজ্যের পতনের পরে তিব্বতে দ্বিতীয়বার বৌদ্ধধর্ম প্রসারে গুরুত্বপূর্ণ ভূমিকা পালন করেন।
পরিবার
রিন-ছেন-ব্জাং-পো ৯৫৮ খ্রিষ্টাব্দে জন্মগ্রহণ করেন। প্রথমদিককার রচনাগুলিতে তার জন্মস্থান সম্বন্ধে কোন তথ্য জানা না গেলেও পরবর্তীকালে রচিত গ্রন্থগুলিতে গুজ রাজ্যের খ্বা-ত্সে-বিং-গির নামক শহরকে তার জন্মস্থান বলে উল্লেখ করেছে। তার পিতার নাম ছিল গ্ঝোন-নু-দ্বাং-ফ্যুগ  এবং মাতার নাম ছিল চোগ-রো-কুন-ব্জাং-শেস-রাব-ব্স্তান-মা । গ্যু-স্গ্রা  নামক তার পরিবারগোষ্ঠী তিব্বতী জাতিগোষ্ঠীর অন্তর্গত ছিল না বলে ধারণা করা হয়। জন্মের সময় তার নাম রাখা হয় রিন-ছেন-দ্বাং-ফ্যুগ । তার জেষ্ঠ্য ভ্রাতা শেস-রাব-দ্বাং-ফ্যুগ, কনিষ্ঠ ভ্রাতা য়োন-তান-দ্বাং-ফ্যুগ  ও ভগিনী কুন-স্রিং-শেস-ম্ত্শো  সকলেই বৌদ্ধ ধর্মে দীক্ষিত হন।
শিক্ষা
তেরো বছর বয়সে ম্খান-পো-য়ে-শেস-ব্জাং-পো নামক এক বৌদ্ধ ভিক্ষু রিন-ছেন-দ্বাং-ফ্যুগকে বৌদ্ধমতে দীক্ষিত করেন। গুজ রাজ্যের দ্বিতীয় রাজা ব্যাং-ছুব-য়ে-শেস'-ওদের আদেশে ৯৭৫ খ্রিষ্টাব্দে তিনি অত্যন্ত কষ্ট সহ্য করে কাশ্মীর যাত্রা করেন। সেখানে তিনি শ্রদ্ধাকরবর্মন নামক এক পণ্ডিতের নিকট সাত বছর ধরে দর্শন ও তন্ত্র সম্বন্ধীয় সংস্কৃত গ্রন্থ অধ্যয়ন করেন। এই সময় তিনি রত্নবজ্রের নিকট যোগতন্ত্রযান, নারো পার নিকট গুহ্যসমাজতন্ত্র এবং নোর-বু-গ্লিং-পার নিকট দুর্গতিপ্রতিশোধনতন্ত্র সম্বন্ধে শিক্ষালাভ করেন। এরপর তিনি বিক্রমশীলা যাত্রা করে দীপঙ্করভদ্র, জিনাকর ও দুর্যচন্দ্রের সাতে চক্রসম্বর সম্বন্ধে অধ্যয়ন করে ৯৮৭ খ্রিষ্টাব্দে তিব্বত ফিরে যান।
অনুবাদকর্ম
গুজ রাজ্যের তৃতীয় রাজা ল্হা-লামা-ব্যাং-ছুব-ওদের পৃষ্ঠপোষকতায় তিনি থোলিং বৌদ্ধবিহারে সংস্কৃত গ্রন্থগুলির তিব্বতীতে অনুবাদ শুরু করেন। থোলিং বৌদ্ধবিহারে ভারতীয় পণ্ডিত ধর্মশ্রীভদ্র তার সাথে বোধিচর্যাবতার অনুবাদ করেন। রিন-ছেন-ব্জাং-পো তিব্বতে অষ্টসহস্রিকা প্রজ্ঞাপারমিতা ও অভিসময়ালঙ্কার প্রভৃতি বিখ্যাত গ্রন্থের অনুবাদ করেন। এছাড়াও তিনি সর্বতথাগততত্ত্বসংগ্রহের ওপর বহু টীকাভাষ্যের অনুবাদ করেন। তিনি তিব্বতে প্রথম চক্রসম্বর তন্ত্র এবং অনুত্তরযোগতন্ত্রের মহাযোগতন্ত্র ও যোগিনীতন্ত্র সম্বন্ধে প্রচার করেন। এছাড়াও তিনি প্রজ্ঞাবর্মণ দ্বারা রচিত বিশেষস্তবটীকা গ্রন্থটিকে অনুবাদ করেন।
মন্দির সংস্কার
তিনি দ্পাল-দ্পে-মেদ-ল্হুন-গ্যিস-গ্রুব-পা এবং গ্সের-ক্যি-ল্হা-খাং  নামক দুইটি বৌদ্ধ মন্দিরে নির্মাণে অংশগ্রহণ করেন। এরপর তিনি ছয় বছর ধরে ভারতের বিভিন্ন স্থানে যাত্রা করে নতুন মন্দিরগুলির জন্য চিত্র ও স্থাপত্যকলা নির্মাণের জন্য কারিগর জোগাড় করেন। এই কারিগরদের মধ্যে ভিধক নামের একজনের উল্লেখ পাওয়া যায় যিনি খা-ত্সে শহরে অবস্থিত গো-খার-ল্হা-খাং মন্দিরে অবলোকিতেশ্বরের মূর্তি নির্মাণ করেন। এছাড়া তিনি উত্তরপশ্চিম লাদাখ অঞ্চলের লাংকা শহরের নিকটে 'খাব-ছার মন্দির, কিন্নর অঞ্চলে পু বৌদ্ধবিহার এবং ৯৯৬ খ্রিষ্টাব্দে স্পিতি অঞ্চলে তাবো বৌদ্ধবিহার নির্মাণ করেন।
শিষ্য
রিন-ছেন-ব্জাং-পোর প্রধান শিষ্য মাল-ব্লো-গ্রোস-গ্রাগ্স-পা ধর্মকীর্তি রচিত প্রমাণবার্তিক অনুবাদ করেন। তার অপর প্রধান শিষ্য ছিলেন র্ঙ্গোগ-লো-ত্সা-বা-ব্লো-ল্দান-শেস-রাব, গ্রাগ্স-রিন , র্গ্যা-য়ে-ত্শুক , গুং-পা-য়ে-শেস , দ্কোন-ম্ছোগ-ব্র্ত্সেগ্স প্রভৃতি।
ইমান আল-নাফজান
১৪ মার্চ ২০১৯ তারিখে পেন আমেরিকা ঘোষণা করে যে, নওফ আবদুল আজিজ, লুজাইন আল হাথলুল এবং ইমান আল-নাফজান ২০১৯ পেন আমেরিকা/বার্বি ফ্রিডম টু রাইট অ্যাওয়ার্ড পাবেন, যা ২১ মে নিউইয়র্ক শহরের আমেরিকান মিউজিয়াম অফ ন্যাচারাল হিস্ট্রিতে অনুষ্ঠিত ২০১৯ পেন আমেরিকা সাহিত্য গালায় উপস্থাপন করা হয়েছিল।
২০১৯ সালের মার্চের শেষের দিকে, মহিলারা তাদের প্রতিরক্ষা অবস্থা এবং বন্দী অবস্থায় তাদের সহ্য করা শারীরিক ও যৌন নির্যাতনের বর্ণনা দেন। ইমান আল- নাফজান, আজিজা আল-ইউসুফ এবং ড. রোকায়া মোহরেবের সাথে জামিনে মুক্তি পান।
২০১৯ সালের সেপ্টেম্বরে, আল-নাফজান রিপোর্টার্স উইদাউট বর্ডার্স কর্তৃক "সাহসিকতার জন্য পুরস্কার" পেয়েছিলেন। সৌদি আরবের বাইরে ভ্রমণে নিষেধাজ্ঞা অব্যাহত থাকায়, তিনি এই পুরস্কার সংগ্রহ করতে যেতে পারেননি।
শৈশব এবং শিক্ষা
আল-নাফজানের জন্ম সৌদি আরবে, তিনি এক সৌদি সামরিক কর্মকর্তার কন্যা। তিনি রিয়াদ বিশ্ববিদ্যালয় (কেএসইউ) থেকে ইংরেজিতে স্নাতক ডিগ্রি অর্জন করেছিলেন। তিনি স্কুল শিক্ষক এবং পরে বিশ্ববিদ্যালয়ের সহকারী শিক্ষক হিসাবে কাজ করেছেন। তিনি যুক্তরাজ্যের বার্মিংহাম বিশ্ববিদ্যালয় থেকে বিদেশী ভাষা হিসেবে ইংরেজি শিক্ষায় স্নাতকোত্তর ডিগ্রি অর্জন করেন।
আল-নাফজান কেএসইউ-তে প্রাক-মেডিকেল ইংরেজি পড়ান। তিনি শিক্ষার্থীদের তাদের মতামত অবাধে আলোচনা করতে এবং তাদের সম্পর্কে লেখার জন্য উৎসাহিত করেছিলেন। যাকে সেই সময়ের এক ছাত্র ওমাইমা আল-নাজ্জার নামে একজন ছাত্র বর্ণনা করেছিলেন "সৌদি স্কুলে কখনও এমনটা কাউকে বলতে শোনা যেত না" বলে। কেননা আমাদের ধর্ম, সংস্কৃতি বা রাজনীতি জড়িত এমন বিষয় নিয়ে কোন মতামত বা এমনকি কোন বিষয়ে শিক্ষককে প্রশ্ন করার অনুমতি ছিল না। আল-নাফজান খোলাখুলিভাবে সে সময় নারীর অধিকারের পক্ষে তার দৃঢ় মতামত ব্যক্ত করেছিলেন।
ব্লগিং ও সক্রিয়তা
২০০৮ সালের ফেব্রুয়ারিতে, আল-নাফজান 'সৌদি নারী' হিসেবে ব্লগিং শুরু করেন, নারীদের প্রতি মনোযোগ দিয়ে সৌদি সামাজিক ও সাংস্কৃতিক বিষয় নিয়ে লেখালেখি শুরু করেন। তার ব্লগটি আন্তর্জাতিকভাবে পড়া সৌদি ব্লগগুলির মধ্যে একটি হয়ে ওঠে। আল-নাফজান সে সময় সৌদি আরবে নিষিদ্ধ বিষয়গুলি নিয়ে ব্লগ করেছিলেন, যার মধ্যে ছিল পুরুষ-অভিভাবকত্বকে "অপব্যবহার ব্যবস্থা" হিসাবে সমালোচনা করা, বাল্যবিবাহ এবং ধর্মীয় পুলিশের হস্তক্ষেপের বিরোধিতা করা এবং সৌদি কর্তৃপক্ষের ইন্টারনেট নজরদারি নথিভুক্ত করা।
কুতুবা ইউনিয়ন
কুতুবা বাংলাদেশের ভোলা জেলার অন্তর্গত বোরহানউদ্দিন উপজেলার একটি ইউনিয়ন।
প্রশাসনিক কাঠামো
কুতুবা ইউনিয়ন বোরহানউদ্দিন উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বোরহানউদ্দিন থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী কুতুবা ইউনিয়নের মোট জনসংখ্যা ২২,২৪৬ জন। এর মধ্যে পুরুষ ১০,৮৬৮ জন এবং মহিলা ১১,৩৭৮ জন। মোট পরিবার ৪,৭৫২টি।
ওয়াফিদিয়া
ওয়াফিদিয়ারা ছিল বিভিন্ন নৃগোষ্ঠী থেকে উঠে যারা আশ্রয়ের বিনিময়ে মিশর ও সিরিয়ার মামলুক সালতানাতের সামরিক চাকরিতে এসেছিল। শব্দটি একবচন ওয়াফিদ থেকে গঠিত একটি সম্মিলিত বিশেষ্য, যার অর্থ "যে আসে, তার পথ তৈরি করে, একটি প্রতিনিধি দল বা দলে"।
ওয়াফিদিয়ারা ছিল প্রধানত মঙ্গোল, কুর্দি, খোয়ারাজমীয় এবং অন্যান্য তুর্কি । মামলুকরা নিজেরাও বেশিরভাগই তুর্কি, মঙ্গোলদের সহ-জাতিগত হিসাবে গণ্য করেছিল। খোয়ারাজমিয়ার মঙ্গোল বিজয়ের পর বিপুল সংখ্যক কুর্দি এবং খোয়ারাজমীয় পালিয়ে গিয়ে মামলুক সিরিয়ায় আশ্রয় নেয়। এটি মঙ্গোল ওয়াফিদিয়ার প্রথম বড় আগমনের আগে যা ১২৬০ সালে সুলতান বাইবার্সেএ (১২৬০-৭৭) শাসনামলে সিরিয়ায় প্রথম মঙ্গোল আক্রমণের পরে ঘটেছিল। ওয়াফিদিয়াদের বেশিরভাগই সিরিয়া ও ফিলিস্তিনের বিধ্বস্ত অঞ্চলে বসতি স্থাপন করা হয়েছিল, যেখানে শুধুমাত্র তাদের নেতাদের মিশরে বসতি স্থাপনের অনুমতি দেওয়া হয়েছিল। ইলখানাত থেকে ১০-১৮ হাজার মঙ্গোল ওয়াফিদিয়ার আরেকটি বড় আগমন ঘটেছিল সুলতান আদিল কিতবুগা (১২৯৫-৯৭) এর অধীনে, যিনি নিজে একজন ওরাত মঙ্গোল ছিলেন।
বাইবার্স আশ্রয়প্রার্থী সৈন্যদের আকস্মিক আগমনে ভয় পেয়েছিলেন এবং সমগ্র সেনাবাহিনীতে জাতিগত মঙ্গোলদের ছড়িয়ে দেওয়ার চেষ্টা করেছিলেন। তিনি কয়েকজনকে অভিজাতকে বাহরিয়া রেজিমেন্টে যোগদানের অনুমতি দিয়েছিলেন। তিনি ওয়াফিদিয়াকে "একশত আমির" (আমির মি'আ) পদমর্যাদা পর্যন্ত নিযুক্ত করেছিলেন বলে জানা গেছে, তবে সেটিও শুধুমাত্র একজন খোয়ারাজমীয় ওয়াফিদ, বিবাহের মাধ্যমে বাইবার্সের সাথে সম্পর্কিত, এই পদমর্যাদা অর্জন করেছেন বলে জানা যায়। ১২৯৬ সালে যারা কিতবুঘা থেকে আশ্রয় চেয়েছিলেন তাদের মধ্যে ১১৩ থেকে ৩০০ নেতা ছিলেন। তাদের সর্বোচ্চ নেতা তুরঘাই "চল্লিশের আমির" (আমির আরবাঈন) পদমর্যাদা পেয়েছিলেন, সম্ভবত কারণ তিনি ইলখান হালাকু খানের জামাতা ছিলেন।
কিতবুগা ওইরাত ওয়াফিদিয়ার পক্ষ নিয়েছিলেন এবং এটি তার পতনের দিকে পরিচালিত করেছিল। নাসির মুহাম্মাদ ইবনে কালাউন (১৩০৯-৪০) এর রাজত্বের শুরুতে ওইরাত রাজনৈতিকভাবে গুরুত্বপূর্ণ ছিল, কিন্তু ১৩৩৩ সাল নাগাদ কিছু লোককে মামলুকদের দাস (আতবা) করা হয়েছিল। এটি তাদের মূল স্থিতির সম্পূর্ণ বিপরীত চিত্র উপস্থাপন করে। ওইরাত সুলতান কিতবুঘা এবং নায়েব সাইফুদ্দিন সালার ক্রীতদাস হিসাবে মিশরে প্রবেশ করেছিলেন এবং মামলুক পদের মধ্য দিয়ে সর্বোচ্চ পদে উন্নীত হয়েছিলেন। আর ওইরাত ওয়াফিদিয়ারা স্বাধীন পুরুষ হিসাবে মিশরে প্রবেশ করেছিলেন এবং এক বা দুই প্রজন্মের মধ্যে দাসত্বের মর্যাদায় হ্রাস পেয়েছিলেন।
এশিয়ার চলচ্চিত্র
এশিয়ার চলচ্চিত্র বলতে  এশিয়ার মহাদেশে উৎপাদিত চলচ্চিত্র শিল্প ও চলচ্চিত্রসমূহকে  বোঝায় । এছাড়াও কখনও কখনও পূর্ব চলচ্চিত্র হিসাবে পরিচিত । আরো সাধারণভাবে বলতে, এটি পূর্ব, দক্ষিণপূর্ব ও দক্ষিণ এশিয়ার চলচ্চিত্রের জন্য প্রায়ই ব্যবহৃত হয়। পশ্চিম এশীয় চলচ্চিত্র কখনও কখনও মধ্য প্রাচ্য সিনেমার অংশ হিসাবে শ্রেণীবদ্ধ করা হয় , মিশরের সিনেমা সহ । মধ্য এশিয়া র সিনেমা প্রায়ই মধ্যপ্রাচ্যে গোষ্ঠীভুক্ত হয় অথবা, অতীতের, সোভিয়েত মধ্য এশিয়া যুগের সোভিয়েত ইউনিয়নের সিনেমা। উত্তর এশিয়া সাইবেরিয়ান রাশিয়ান সিনেমা দ্বারা প্রভাবিত এবং এইভাবে ইউরোপীয় সিনেমা অংশ বিবেচনা করা হয়।
পূর্ব এশীয় সিনেমা জাপান, চীন, হংকং, তাইওয়ান, এবং দক্ষিণ কোরিয়ার সিনেমা জাপানী এনিম শিল্প এবং হংকংয়ের অ্যাকশন ফিল্মের আদলে প্রকাশিত হয় ।  দক্ষিণ এশীয় সিনেমা ভারতীয় সিনেমা (বলিউড, দক্ষিণ ভারতীয়, বাংলা এবং পাঞ্জাবি সিনেমার সহ), পাকিস্তানের সিনেমা (পাঞ্জাবি এবং উর্দু সিনেমার সহ), বাংলাদেশের চলচ্চিত্র (বাংলা সিনেমা), এবং নেপালের সিনেমা হতে প্রকাশিত হয় । দক্ষিণ পূর্ব এশীয় সিনেমা ফিলিপাইন, থাইল্যান্ড, ইন্দোনেশিয়া, এবং অন্যান্য দক্ষিণপূর্ব এশীয় দেশগুলির সিনেমা দ্বারা প্রকাশিত করা হয়। মধ্য এশিয়া এবং দক্ষিণ ককেশাসের সিনেমার ইরানি সিনেমা এবং তাজিকিস্তানের সিনেমা দ্বারা প্রকাশিত হয় । পশ্চিম এশীয় সিনেমা আরব সিনেমা, ইরানি সিনেমা, ইস্রাইলি সিনেমা, ইহুদি সিনেমা এবং তুর্কি সিনেমা দ্বারা মুদ্রিত হয়।
চলচ্চিত্রের অগ্রদূতগণ
ইরানের শাহর-ই সখতায় পাওয়া একটি ৫২০০ বছর আগে মাটির বাটিতে পাখির পাশে আঁকা একটি ছাগলের পাঁচটি ছবি রয়েছে। এটি প্রাথমিক অ্যানিমেশনের একটি উদাহরণ হিসাবে মনে করা হয়।
১০২১ সালে, ইরাকি বিজ্ঞানী আলহাজেন, মো-তি দ্বারা বর্ণিত একই অপটিক্যাল নীতির সাথে পরীক্ষা করেন, এবং তার বইয়ে অপটিক্সের ফলাফলের কথা লিখেছিলেন, যা প্রথম স্পষ্ট বিবরণ প্রদান করে ।   এবং ক্যামেরার অবস্কিউরার সঠিক বিশ্লেষণ প্রদান করে । তার ল্যাম্প পরীক্ষা, যেখানে বেশ কয়েকটি আলোর উৎস  বিস্তৃত এলাকায় সাজানো হয়, প্রথমটি সফলভাবে পুরো ভিডিওটিকে একটি পর্দার অভ্যন্তরে পর্দার সম্মুখের দিকে ক্যামেরার অপক্কুরার সাথে প্রদর্শন করে।
ছাঙ্গে জলপ্রপাত
অবস্থান
ছাঙ্গে জলপ্রপাতটি পশ্চিমবঙ্গের কালিম্পং জেলার লাভার গ্রাম থেকে কোলাখাম থেকে প্রায় ৪ কিমি (২.৫ মাইল) এবং ১০ কিমি (৬.২ মাইল) দূরে অবস্থিত। নিকটতম বিমানবন্দর হল বাগডোগরা বিমানবন্দর এবং নিকটতম রেলওয়ে স্টেশন হল নিউ জলপাইগুড়ি জংশন রেলওয়ে স্টেশন, শিলিগুড়ি।
জলপ্রপাতে পৌঁছানোর জন্য, দর্শনার্থীদের লাভা থেকে এক ঘন্টার জন্য চার চাকার ড্রাইভ করতে হবে, যা তাদের শেষ মোটরযোগ্য পয়েন্টে নিয়ে যায়। সেখান থেকে, দর্শনার্থীদের জলপ্রপাতে পৌঁছানোর জন্য একটি ছোট হাঁটা পথ ধরে ৯০০ মিটার ট্রেক করতে হবে। কিছু দর্শকদের জন্য ট্রেকটি চ্যালেঞ্জিং হতে পারে, তবে সবুজে ঘেরা জলপ্রপাতটির অত্যাশ্চর্য দৃশ্যটি প্রচেষ্টার মূল্যবান।
প্রকৃতি
ছাঙ্গে জলপ্রপাত বিভিন্ন উদ্ভিদ এবং প্রাণীজগতের আবাসস্থল। জলপ্রপাতের চারপাশের ঘন বনগুলি হোয়াইট ক্যাপড ওয়াটার রেডস্টার্ট, ভার্ডিটার ফ্লাইক্যাচার, নিলতাভা, ব্লু ফ্রন্টেড রেডস্টার্ট, গ্রে ট্রিপি, ইন্ডিয়ান রবিন, ব্লু হুইসলিং থ্রাশের মতো আশ্চর্যজনক হিমালয় পাখির আবাসস্থল, যেগুলি সুরেলাভাবে কিচিরমিচির করে শোনা যায়। দর্শকরা বিশাল জলপ্রপাতের শব্দের মধ্যে চরম প্রশান্তি অনুভব করতে পারে।
বৈশিষ্ট্য
ছাঙ্গে জলপ্রপাত উত্তরবঙ্গের প্রকৃতির বিস্ময়গুলির মধ্যে একটি, এবং এটি আশেপাশের সুন্দর গ্রামগুলিতে আকর্ষণ যোগ করেছে। এটি একটি মনোমুগ্ধকর জলপ্রপাত যা প্রকৃতিপ্রেমীদের এবং অ্যাডভেঞ্চার উত্সাহীদের জন্য অবশ্যই দর্শনীয়। এর অত্যাশ্চর্য দৃশ্য, স্ফটিক-স্বচ্ছ জল এবং নির্মল পরিবেশের সাথে, ছাঙ্গে জলপ্রপাত হল একটি সতেজ এবং পুনরুজ্জীবিত অভিজ্ঞতার জন্য একটি নিখুঁত পথ।
পৈঠান
পৈঠান (Paithan) ভারতের মহারাষ্ট্র রাজ্যের ঔরঙ্গাবাদ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৫৮ মিটার (১৫০২ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে পাইথান শহরের জনসংখ্যা হল ৩৪,৫৫৬ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে পাইথান এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
কুমারজীব
কুমারজীব (, ৩৩৪-৪১৩ খ্রিষ্টাব্দ) কুচ রাজ্যের একজন বৌদ্ধ ভিক্ষু, পণ্ডিত ও অনুবাদক ছিলেন। তিনি প্রথমে সর্বাস্তিবাদ মতবাদের শিক্ষালাভ করেন ও পরবর্তীকালে মহাযান বৌদ্ধধর্মের প্রতি আকৃষ্ট হয়ে নাগার্জুনের মধ্যমক দর্শন সম্বন্ধে শিক্ষালাভ করেন।
কুমারজীব ষোল রাজ্যের যুগে চাং'আন অঞ্চলে বসবাস করেন এবং সেই সময়ে তিনি অগণিত বৌদ্ধ শাস্ত্রকে সংস্কৃত থেকে চীনাভাষায় অনুবাদ করেন।
জন্ম
কুমারজীবের পিতা কুমারযান কাশ্মীর অঞ্চলের অধিবাসী ছিলেন,  যিনি বৌদ্ধ ভিক্ষু হয়ে কাশ্মীর ত্যাগ করে পামির পর্বতমালা পেরিয়ে কুচ রাজ্যে প্রবেশ করে সেখানকার রাজপুরোহিত হিসেবে নিযুক্ত হন। কুচ রাজ্যের একজন বিদূষী রাজকুমারী জীবক  তাকে বিবাহ করেন ও ৩৩৪ খ্রিষ্টাব্দে কুমারজীবের জন্ম হয়।
বাল্য ও শিক্ষা
কুমারজীবেবয়স যখন নয় বছর তখন জীবক তাকে কাশ্মীরে বন্ধুদত্ত নামক এক বৌদ্ধ পণ্ডিতের নিকট নিয়ে যান, যেখানে কুমারজীব পরবর্তী তিন বছর দীর্ঘ, মধ্যম ও ক্ষুদ্র আগম সম্বন্ধে শিক্ষালাভ করেন। এরপর তিনি কাশগড় অঞ্চলে এক বছর বসবাস করে দুইজন রাজকুমারকে দীক্ষা দেন এবং কাশ্মীরি বৌদ্ধ ভিক্ষু বুদ্ধযশের নিকট সর্বাস্তিবাদী অভিধম্মপিটক সহ মতবাদ সম্বন্ধে শিক্ষালাভ করেন। একবছর পর তিনি মায়ের সাথে তুর্পান অঞ্চলে যান বৌদ্ধ পণ্ডিত সূর্যসোমের নিকট মহাযান গ্রন্থগুলি সম্বন্ধে শিক্ষালাভ করেন।
তুর্পান রাজ্যে একজন তীর্থিক শিক্ষককে তর্কে পরাজিত করার পর কিশোর কুমারজীবের খ্যাতি ছড়িয়ে পড়ে। কুচ রাজ্যের রাজা পো-শুইনিজে তুর্পান রাজ্যে এসে তাকে কুচ রাজধানীতে প্রত্যাবর্তনের অনুরোধ করলে তিনি রাজি হন। ২০ বছর বয়সে কুমারজীব ভিক্ষু হিসেবে ভিক্ষু হিসেবে দীক্ষালাভ করেন। এই সময় তিনি তিনি কাশ্মীরি পণ্ডিত বিমলাক্ষের নিকট সর্বাস্তিবাদী বিনয়পিটক সম্বন্ধে শিক্ষা লাভ করেন। এরপর কুমারজীব পঞ্চবিংশতিসহস্রিকা প্রজ্ঞাপারমিতাসূত্র সম্বন্ধে শিক্ষালাভ করেন।
পারঘাট
পারঘাট (Parghat) প্রমথরাম দাসের প্রাগজ্যোতিষ কলাচিত্র প্রতিষ্ঠান প্রযোজনা করা সপ্তম অসমীয়া চলচ্চিত্র। মুক্তি পেয়েছিল ১৯৪৯র ৫ আগষ্টে। ছবিটির পরিচালনা এবং কাহিনী ছিল প্রবীন ফুকনের। কানি ব্যাপারকে কেন্দ্র করে কাহিনী রচনা হয়েছিল। চিত্রগ্রহণ কলকাতার ইন্দ্রপুরী স্টুডিওতে। এই ছবির মাধ্যমে অভিনেত্রী জ্ঞানদা কাকতি ছবিজগতে প্রথম পা রেখেছিলেন।